अंदर बैठे बच्चों को मुश्किल से बाहर निकालकर बचाया गया, सबके बैग जले
Haryana School Bus Palwal Bus Fire Accident; हरियाणा के पलवल में निजी स्कूल के छात्रों से भरी स्कूल बस में भीषण आग लगी बस में लगी भीषण आग से नजदीक की कुछ दुकानों को भी क्षति पहुंची पलवल के पुराने जीटी रोड पर शहर थाने के नजदीक का है मामला
हरियाणा के पलवल में छात्रों से भरी निजी स्कूल की बस में अचानक चलते समय आग लग गई। आसपास के लोगों ने अंदर बैठे तुरंत सभी छात्रों को सुरक्षित बाहर निकाल लिया। कुछ ही देर में बस आग का गोला बन गई। बाद में सूचना फायर ब्रिगेड को दी गई। बस में रखे सभी बच्चों के स्कूल बैग जलकर राख हो गए।
जानकारी के अनुसार, मंगलवार सुबह पुराने GT रोड पर शहर थाना के पास चलती बस में आग लग गई। लोग तुरंत बस की तरफ दौड़े और अंदर बैठे बच्चों को बाहर निकाल लिया। कुछ देर में आग बढ़ती ही चली गई और पास की दुकानों के साइन बोर्ड को भी अपनी चपेट में ले लिया।
बस में रखे बच्चों के स्कूल बैग जले
तुरंत घटना की सूचना फायर ब्रिगेड को दी गई। करीब आधे घंटे की मशक्कत के बाद दो फायर ब्रिगेड की गाड़ियों ने आग पर काबू पाया। स्कूल बस में लगी आग से बच्चों को तो कोई नुकसान नहीं पहुंचा, लेकिन उनके बैग जलकर राख हो गए।
निजी स्कूल की बस नहीं, पेरेंट्स ने की है हायर
बताया गया है कि जिस स्कूल में बच्चे पढ़ते हैं, उसकी अपनी कोई स्कूल बस नहीं है। बच्चों को लाने ले जाने के लिए उनके पेरेंट्स ने ही उस बस को हायर किया हुआ था। आग किन कारणों से लगी अभी इसका खुलासा नहीं हो पाया है। आशंका जताई जा रही है कि शॉट सर्किट की वजह से ही बस में लाग लगी है।
हादसे की तस्वीरें....
